Dinoptera

Dinoptera er en slekt av biller som tilhører gruppen blomsterbukker i familien trebukker (Cerambycidae). Larvene lever under barken på døde trær.

Utseende 
Nokså små (ca. 6-9 millimeter), brede, blankt svarte trebukker, pronotum kan være rødt, dekkvingene kan ha blålig metallglans. Antennene er tynne, en del kortere enn kroppen. Pronotum er mer eller mindre klokkeformet. Dekkvingene er jevnbrede med markerte "skuldre". Beina er middels lange og slanke.

Levevis 
De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker gjerne blomster. Dinoptera-artene lever i løvskog.

Utbredelse 
Slekten er vidt utbredt i den den palearktiske soneke økosonen.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  – 120 arter i Europa
 Stammen Rhagiini Kirby, 1837 
 Slekten Dinoptera Mulsant, 1863
 Dinoptera anthracina (Mannerheim, 1849)
 Dinoptera chrysomelina Holzschuh, 2003
 Dinoptera collaris (Linnaeus, 1758)
 Dinoptera concolor Ganglbauer, 1888
 Dinoptera lota Holzschuh, 1998
 Dinoptera minuta (Gebler, 1832)

Kilder 
 Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe.

Eksterne lenker 
 
 
 Katalog med utbredelsesdata, palearktiske arter 

Lepturinae
Biller formelt beskrevet i 1863
Dyr formelt beskrevet av Martial Étienne Mulsant